Ενδεικτική Επίλυση
[bookmark: _Hlk111058411]α) Τα σύγχρονα βιβλία Λογοτεχνίας για την προσχολική ηλικία δεν αντιμετωπίζουν το περιβάλλον μόνο από τη ρομαντική του πλευρά, αλλά παράλληλα φανερώνουν και την αλόγιστη εκμετάλλευση και γενικότερα την καταστροφή του από την ανθρώπινη παρέμβαση. Βέβαια, αυτό δε σημαίνει ότι εγκαταλείπονται και τα θέματα  που αναδεικνύουν τη ρομαντική πλευρά του φυσικού περιβάλλοντος και αναφέρονται στην ομορφιά του φυτικού και ζωικού κόσμου, στα φυσικά φαινόμενα, σε τόπους  σημερινούς και παλαιότερους. Άλλωστε, η ομορφιά και η δύναμη της φύσης ασκεί ιδιαίτερη γοητεία στο παιδί της προσχολικής ηλικίας.
β) Οι αλλαγές αυτές αποσκοπούν στην προσπάθεια να καλλιεργηθεί ο σεβασμός προς τη φύση από την προσχολική ηλικία, επειδή τότε δημιουργούνται οι βάσεις για τα μελλοντικά ιδεολογικά κριτήρια του παιδιού.  

